User:WolfOfNorthumbria

Mony Northumbrians tuins is shared wiv other musical traditions, and abuin aw wi them ov Ireland, Scotland and other pairts o Northren England. Hooiver, there is offen a difference atween a Northumbrian version ov a sang and variants frev other pairts o the world. The Irish tuin, 'The Chorus Jig', at hez three strains, is fand i the Northumbrian tradition as 'Holey Hawpenny', an ornate five-strain variation set. A Scottish strathspey, 'Struan Robertson's Rant' appears, withoot the Scotch snap, as a smawpipe tuin caw'd 'Cuckold come oot o the Amrey', a lang variation set. These twe examples shows hoo we offen cannet be çartain where an awd sang comes frae; ilk can be played wiv a primitive instrument, and may hae been played for lang afore their forst publication, mebby even langer nor they hae been sin. Assumptions o regional origins can gan agyen the study o music undertyen biv enthusiastic musicians (at may hae their awn allegiances) hooaniver, regional versions and styles (sic as Northumbrian) is nobbut a different matter awthegither, acaws they come frae trustworthy and weel-established sources.